钦定古今图书集成/明伦汇编/氏族典/第298卷 > 《唐书》 > 《宰相世系表》
## 钦定古今图书集成/明伦汇编/氏族典/第298卷 > 《唐书》 > 《宰相世系表》

姜姓，本炎帝生于姜水，因以为姓，其后子孙变易他
姓。尧遭洪水，共工之从孙佐禹治水，为四岳之官，以
其主四岳之祭，尊之，故称曰“太岳”，命为侯伯，复赐以
祖姓曰“姜”，以绍炎帝之后。裔孙太公望封齐，为田和
所灭，子孙分散。汉初，姜氏以关东大族徙关中，遂居
天水。蜀大将军平襄侯维裔孙明世居上邽。

姜氏宰相二人。恪、公辅。